**JELGAVAS VALSTSPILSĒTAS PAŠVALDĪBAS 2024. GADA 28. NOVEMBRA**

**SAISTOŠO NOTEIKUMU NR.24-36**

**“PAR LĪDZFINANSĒJUMU IZGLĪTĪBAS IEGUVEI JELGAVAS VALSTSPILSĒTAS PAŠVALDĪBAS PROFESIONĀLĀS IEVIRZES IZGLĪTĪBAS IESTĀDĒS”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | Izglītības likuma 12. panta 2.1 daļa noteic, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs.  Saistošo noteikumu “Par līdzfinansējumu izglītības ieguvei Jelgavas valstspilsētas pašvaldības dibinātajās profesionālās ievirzes izglītības iestādēs” projekts (turpmāk – saistošo noteikumu projekts) izstrādāts ar mērķi noteikt kārtību, kādā tiek noteikta un iekasēta daļēja maksa kā līdzfinansējums un piemēroti atvieglojumi līdzfinansējuma maksai Jelgavas valstspilsētas pašvaldības (turpmāk – pašvaldība) dibinātajās profesionālās ievirzes izglītības iestādēs.  Šobrīd dalības maksu par izglītības ieguvi Jelgavas valstspilsētas pašvaldības (turpmāk – pašvaldība) dibinātājās profesionālās ievirzes izglītības iestādēs nosaka pašvaldības 2024. gada 25. jūlija saistošie noteikumi Nr. 24-29 “Par līdzfinansējumu profesionālās ievirzes izglītības ieguvei Jelgavas valstspilsētas pašvaldības profesionālās ievirzes un interešu izglītības iestādēs” (turpmāk saistošie noteikumi Nr. 24 -29).  Savukārt līdz 2024.gada 1.septembrim spēkā bija 2013. gada 31. janvāra saistošie noteikumi Nr. 13-3 “Dalības maksa par izglītības ieguvi Jelgavas valstspilsētas pašvaldības profesionālās ievirzes izglītības iestādēs”.  Pašvaldība 2024. gada 11. septembrī saņēma Izglītības un zinātnes ministrijas 2024.gada 10.septembra vēstuli Nr.4-7e/24/2109, kurā izteikti priekšlikumi un iebildumi par spēkā esošajiem saistošajiem noteikumiem Nr. 24-29. Pašvaldība izvērtēja priekšlikumus un iebildumus, konstatēja, ka ir veicami precizējumi saistošajos noteikumos Nr. 24-29. Ievērojot to, ka nepieciešamo grozījumu apjoms pārsniedz pusi no spēkā esošo Saistošo noteikumu Nr.24-29 normu apjoma un pamatojoties uz Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. un 186. punktu ir sagatavots jauns saistošo noteikumu projekts.  Precizēts saistošo noteikumu nosaukums: “Par līdzfinansējuma maksu izglītības ieguvei Jelgavas valstspilsētas pašvaldības dibinātajās profesionālās ievirzes izglītības iestādēs”.  Precizēts saistošo noteikumu 1.punkts: “Saistošie noteikumi nosaka kārtību, kādā tiek noteikta un iekasēta daļēja maksa kā līdzfinansējums un piemēroti atvieglojumi līdzfinansējuma maksai Jelgavas valstspilsētas pašvaldības (turpmāk – pašvaldība) dibinātajās profesionālās ievirzes izglītības iestādēs”.  Līdzfinansējuma maksas apmērs iekļauts pielikumā: 1.tabulā “Līdzfinansējuma maksa Jelgavas valstspilsētas pašvaldības administratīvajā teritorijā deklarētajiem izglītojamiem par izglītības ieguvi Jelgavas valstspilsētas pašvaldības dibinātajās profesionālās ievirzes izglītības iestādēs”, 2.tabulā “Līdzfinansējuma maksas apmērs ārpus pašvaldības administratīvās teritorijas deklarētajiem izglītojamiem par izglītības ieguvi Jelgavas valstspilsētas pašvaldības dibinātajās profesionālās ievirzes izglītības iestādēs”.  Saistošajos noteikumos Nr.24-29 tika pārskatītas un noteiktas līdzfinansējuma maksas. Līdzfinansējuma maksas maksājumu izmaiņas bija nepieciešamas ņemot vērā vispārējo pakalpojumu sadārdzinājumu, pedagogu un tehniskā personāla atalgojumu pieaugumu un pašvaldības nodrošināto pakalpojumu kvalitāti – materiāltehniskās bāzes un sporta infrastruktūras attīstību un lai nodrošinātu vienlīdzīgu līdzfinansējuma samaksas kārtību un atvieglojumu piešķiršanu izglītības ieguvei pašvaldības dibinātajās profesionālās ievirzes un interešu izglītības iestādēs.  Ņemot vērā normatīvo regulējumu pašvaldība saistošo noteikumu projektā paredz daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs. Līdzfinansējuma maksas daļa ir samērīga attiecībā pret kopējām pakalpojuma izmaksām gan pašvaldības administratīvajā teritorijā deklarētajiem, gan arī ārpus pašvaldības deklarētajiem izglītojamiem. Līdzfinansējuma maksas apmērs ir noteikts ņemot vērā pašvaldības finanšu iespējas. Pašvaldība līdzfinansējuma maksas apmēru pamato ar viena izglītojamā kopējām izmaksām.  Viena izglītojamā izmaksas mēnesī pēc faktiskās naudas plūsmas uzskaitītiem izdevumiem:  Jelgavas Mākslas skolā: 46,51 *euro*;  Jelgavas specializētā peldēšanas skola: 223,53 *euro*;  Jelgavas Bērnu un jaunatnes sporta skola: 150,50 *euro*;  Jelgavas Ledus sporta skola: 316,90 *euro*.  Vecāku līdzfinansējuma maksa pašvaldības administratīvajā teritorijā deklarētajiem izglītojamiem ir no 13-16 % no kopējām viena izglītojamā izmaksām, savukārt ārpus pašvaldības deklarētajiem vecāku līdzfinansējuma maksa ir no 20-24 % no kopējām viena izglītojamā izmaksām, atkarībā no Izglītības iestādes.  Izņemot Jelgavas Mākslas skolu, kur vecāku līdzfinansējuma maksa pašvaldības administratīvajā teritorijā deklarētajiem izglītojamiem ir 43 % no kopējām viena izglītojamā izmaksām, savukārt ārpus pašvaldības deklarētajiem vecāku līdzfinansējuma maksa ir 86 % no kopējām viena izglītojamā izmaksām.  Saistošie noteikumi papildināti ar normu, ka neatkarīgi no deklarētās dzīvesvietas no līdzfinansējuma maksas 100 % apmērā attiecīgajā mācību gadā ir atbrīvoti izglītojamie, kuri saistošo noteikumu 2.2. – 2.4. punktos norādītajās Izglītības iestādēs apgūst profesionālās ievirzes sporta izglītības programmu MT-7 (mācību treniņu septītā apmācības gada grupa), SMP-1 (sporta meistarības pilnveidošanas pirmā apmācības gada grupa), SMP-2 (sporta meistarības pilnveidošanas otrā apmācības gada grupa), SMP-3 (sporta meistarības pilnveidošanas trešā apmācības gada grupa) un ASM (augstākās sporta meistarības grupa) grupās, informācija par sacensību rezultātiem publicēta attiecīgā sporta veida federācijas oficiālajā tīmekļvietnē un kuri iepriekšējā mācību gadā: individuālajos sporta veidos valsts sacensībās ir ieguvuši no 1. līdz 6. vietai vai ir izpildījuši sporta meistarkandidāta normatīvu; komandu sporta veidos, sākot no U-15 vecuma grupas, valsts sacensībās ir ieguvuši no 1. līdz 6.vietai.  Precizēts regulējums atvieglojumu līdzfinansējuma maksai saņemšanai, kādos gadījumos izglītojamais tiek atbrīvots no līdzfinansējuma maksas.  Saistošajos noteikumos precizēts regulējums Izglītības iestādes darbībām, ja vecāki kavē līdzfinansējuma maksas samaksu vairāk nekā 2 (divus) mēnešus, Izglītības iestādes direktors rakstiski brīdina par parāda samaksas termiņu vai iespēju slēgt vienošanos par parāda samaksu pa daļām. Ja mēneša laikā no brīdinājuma nosūtīšanas dienas parāds netiek samaksāts vai netiek noslēgta vienošanās par parāda samaksu, Izglītības iestādes direktors var lemt par izglītojamā atskaitīšanu no Izglītības iestādes un veikt parāda piedziņu normatīvajos aktos noteiktajā kārtībā, par to brīdinot Izglītojamā vecākus. |
| 1. **Fiskālā ietekme uz pašvaldības budžetu** | Noteikumos noteiktais līdzfinansējuma maksas apmērs ir tikai daļējs no tās summas, ko pašvaldība sedz izglītojamajiem par profesionālās ievirzes izglītības programmu apguvi. Pašvaldībai viena bērna izglītošana pārsniedz apstiprināto vecāku līdzfinansējuma maksu.  Noteikumu īstenošanas fiskālās ietekmes prognoze uz pašvaldības budžetu:  1. pašvaldības iestādes “Jelgavas izglītības pārvalde”:  - palielina ieņēmumu daļu – 25 000 EUR;   * + palielina izdevumu daļu – 25 000 EUR;   2. pašvaldības iestādes “Sporta servisa centrs”:  - palielina ieņēmumu daļu – 232 000 EUR;  - palielina izdevumu daļu – 232 000 EUR. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Sociālā ietekme – noteikumi paredz atvieglojumu piešķiršanu bērniem no sociāli mazāk aizsargātām ģimenēm, tādējādi nodrošinot profesionālās ievirzes izglītības ieguvi pieejamāku.  Ietekme uz vidi – nav tiešas ietekmes uz vidi.  Ietekme uz iedzīvotāju veselību – nav tiešas ietekmes uz iedzīvotāju veselību.  Ietekme uz uzņēmējdarbības vidi pašvaldības teritorijā – nav ietekmes uz uzņēmējdarbības vidi pašvaldības teritorijā.  Ietekme uz konkurenci – nav ietekmes uz konkurenci. |
| 1. **Ietekme uz administratīvajām procedūrām un to izmaksām** | Jautājumos par saistošo noteikumu piemērošanu var vērsties pašvaldības iestādē “Jelgavas izglītības pārvalde” vai pašvaldības iestādē “Sporta servisa centrs”.  Galvenie administratīvo procedūras posmi un veicamās darbības atvieglojumu saņemšanai noteiktas saistošajos noteikumos.  Saistošo noteikumu izpildei nav paredzētas papildus izmaksas. |
| 1. **Ietekme uz pašvaldības funkcijām un cilvēkresursiem** | Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci. |
| 1. **Informācija par izpildes nodrošināšanu** | Saistošo noteikumu izpildes nodrošināšanai netiek paredzēta jaunu institūciju izveide, esošo likvidācija vai reorganizācija. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | Noteikumi ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Pašvaldības izraudzītie līdzekļi ir leģitīmi un rīcība atbilst augstākstāvošiem normatīvajiem aktiem. |
| 1. **Izstrādes gaitā veiktās konsultācijas ar privātpersonām un institūcijām** | Saistošo noteikumu izstrādes gaitā notikušas konsultācijas ar profesionālās ievirzes un interešu izglītības iestāžu vadītājiem.  Sabiedrības viedokļa noskaidrošanai saistošo noteikumu projekts un tam pievienotais paskaidrojuma raksts publicēts pašvaldības oficiālajā tīmekļvietnē [www.jelgava.lv](http://www.jelgava.lv) 12.11.2024., paredzot termiņu viedokļu sniegšanai līdz 26.11.2024.  Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A.Rāviņš